Termálvízzel fûtenék a szegedi egyetemet
Több millió köbméter gázt spórolna meg a szegedi egyetem, ha megvalósul a belvárosi geotermikus kaszkádrendszer. Két kilométer mélyre fúrnának a meleg vízért, több kilométer csõvezeték is épülne.
– A szegedi távfûtõ rendszer eddig elég mereven elzárkózott a geotermikus energia használatától, pedig nincs még egy olyan európai város, ahol ilyen adottságok lennének – mondta Kóbor Balázs a Magyar Termálenergia Társaság (MTET) IX. Geotermikus Konferenciáján, amelyet a közelmúltban tartottak Szegeden. Elárulta, 2007 óta javasolják közintézmények fûtésének megújuló energiára átállítását. – A legnagyobb fogyasztó a Szegedi Tudományegyetem, 50-nél is több épülettel. A jó hír, hogy Szegednek a térképére felkerülhet egy belvárosi és egy újszegedi geotermikus kaszkádrendszer – magyarázta. A meleget adó 1995 méter mély kutat a klinikakertbe tervezik, míg két távolabbi ponton visszasajtolják a kitermelt, lehûtött termálvizet.
– Az országban ennyire bonyolult rendszer nincs, kollégiumok, laborok, egyetemi karok és a klinikai épületek fûtését kell megoldani. Benyújtottuk a tervet, nem biztos, hogy megvalósul, ez a támogatástól is függ. A belvárosi geotermikus fûtõkört 4,4 megawatt teljesítményûre terveztük, amivel 55 ezer gigajoule fosszilisenergia-megtakarítást lehet elérni, azaz 1,8 millió köbméter földgázt lehet megspórolni. A beruházás költsége 2,1 milliárd forint, amelynek felét EU-támogatásból szeretnénk megkapni. Hasonló rendszer épülne az újszegedi MTA körül – mondta Kóbor Balázs. Az MTET elnökségi tagja szerint a két belvárosi geotermikus kaszkádrendszer kiépítése, a 25 hõközpont kialakítása, több kilométer hõvezeték megépítése mellett a teljes beruházás 3,7 milliárd forintba kerülne.
Mi az a kaszkádrendszer?
A kitermelt termálvíz hõje a közintézmények energiaellátását biztosítja lépcsõzetes, úgynevezett kaszkádrendszerben. A kaszkádrendszer lényege, hogy a kitermelt termálvíz felhasználása több lépcsõben történik, vagyis a rendszer elején azon intézmények állnak, amelyeknek a legnagyobb az energiaigénye, a végén pedig azok, amelyeknek viszonylag kevés energiaellátás is elegendõ. A rendszer tehát a termálvíz minden csepp energiáját felhasználja.
SZTE Szeged termálvíz alternatív energia Szegedi Tudományegyetem energiatakarékosság